ಪಿಂಕ್‌ ಫ್ಲಾಯ್ಡ್‌ ತಂಡದ ಮುಂದಿನ ಆಲ್ಬಮ್‌ ಅದರ ಹಿಂದಿನ ಆಲ್ಬಮ್‌‌ಗಳಿಗಿಂತ ವಿಭಿನ್ನವಾಗಿತ್ತು. "ಉಮ್ಮಾಗುಮ್ಮ" , EMIನ "ಹಾರ್ವೆಸ್ಟ್‌" ಧ್ವನಿಮುದ್ರಣ ಸಂಸ್ಥೆಯಿಂದ ಬಿಡುಗಡೆಯಾದ ಜೋಡಿ-LP ಆಗಿತ್ತು. ಆದರೆ ಇದರಲ್ಲಿ ಸಾಕಷ್ಟು ಹೊಸ ಸಂಯೋಜನೆಗಳಿರಲಿಲ್ಲ. ಆಲ್ಬಮ್‌ನ ಮೊದಲ ಎರಡು ಬದಿಗಳು ಲೈವ್ ಕಾರ್ಯಕ್ರಮಗಳಾಗಿದ್ದು, ಅವುಗಳನ್ನು ಮ್ಯಾಂಚೆಸ್ಟರ್‌ ಕಾಲೇಜ್‌ ಆಫ್‌ ಕಾಮರ್ಸ್‌ ಮತ್ತು ಬಿರ್ಮಿಂಗ್‌ಹ್ಯಾಮ್‌ನ ಮದರ್ಸ್‌ ಕ್ಲಬ್‌ನಲ್ಲಿ ಧ್ವನಿಮುದ್ರಿಸಲಾಗಿತ್ತು. ಎರಡನೆಯ LPಗಾಗಿ, ಪ್ರತಿಯೊಬ್ಬ ಸದಸ್ಯನಿಗೂ ಒಂದು ಬದಿಯ ಅರ್ಧ ಭಾಗವನ್ನು ಪ್ರಯೋಗಕ್ಕೆಂದೇ ನೀಡಲಾಗಿತ್ತು. ಈ ಆಲ್ಬಮ್‌ 1969ರ ಅಕ್ಟೋಬರ್‌ ತಿಂಗಳಲ್ಲಿ ಬಿಡುಗಡೆಯಾಗಿ ಸಕಾರಾತ್ಮಕ ಪ್ರತಿಕ್ರಿಯೆಗಳನ್ನು ಗಳಿಸಿತು.ಚಿತ್ರ:Roger waters leeds 1970.jpg|thumb|left|upright|1970ರಲ್ಲಿ ಲೀಡ್ಸ್‌ ವಿಶ್ವವಿದ್ಯಾಲಯದಲ್ಲಿ ಪಿಂಕ್‌ ಫ್ಲಾಯ್ಡ್‌ನೊಂದಿಗೆ ರೊಜರ್‌ ವಾಟರ್ಸ್‌ ಕಾರ್ಯಕ್ರಮ, ]]"ಉಮ್ಮಾಗುಮ್ಮ" ಬಿಡುಗಡೆಯಾದ ಕೂಡಲೇ 1970ರ ದಶಕದಲ್ಲಿ "ಆಟಮ್‌ ಹಾರ್ಟ್‌ ಮದರ್‌" ಬಿಡುಗಡೆಯಾಯಿತು. ಡೀಪ್‌ ಪರ್ಪಲ್‌ ಮತ್ತು ಎಮರ್ಸನ್‌, ಲೇಕ್‌ ಅಂಡ್‌ ಪಾಮರ್‌ ತಂಡಗಳು ಆ ಸಮಯದಲ್ಲಿ ರಚಿಸಿದ ಸಾಹಿತ್ಯಗಳನ್ನು ಅದು ಅಣಕಿಸಿತ್ತು. ನಾಲ್ಕು ಪಥಗಳ ಧ್ವನಿ ವ್ಯವಸ್ಥೆ (ಫೋರ್‌-ಟ್ರ್ಯಾಕ್‌ ಆಡಿಯೊ) ವ್ಯವಸ್ಥೆ ಬಳಸಿ ತಂಡದ ಹಿಂದಿನ LPಗಳನ್ನು ರಚಿಸಲಾಗಿತ್ತು. "ಆಟಮ್‌ ಹಾರ್ಟ್‌ ಮದರ್‌" ಎಂಟು ಪಥಗಳ ಧ್ವನಿ ವ್ಯವಸ್ಥೆ (ಏಟ್‌‌-ಟ್ರ್ಯಾಕ್‌ ಆಡಿಯೊ)ಯನ್ನು ಒಳಗೊಂಡಿತ್ತು. ಇದರ ಮುಂಚಿನ ಆವೃತ್ತಿಯ ಮೊದಲ ಕಾರ್ಯಕ್ರಮ ಫ್ರಾನ್ಸ್‌ನಲ್ಲಿ 1970ರ ಜನವರಿ ತಿಂಗಳಲ್ಲಿ ನಡೆಯಿತು, ಆದರೆ ಇದರ ನಿರ್ದೇಶನದ ಕುರಿತು ಭಿನ್ನಾಭಿಪ್ರಾಯಗಳುಂಟಾದವು. ಆಗ ರಾನ್‌ ಗೀಸಿನ್‌ ಆಗಮಿಸಿ ಸಂಗೀತ ಸಂಯೋಜನೆಯನ್ನು ಉತ್ತಮಗೊಳಿಸಲು ಸುಮಾರು ಒಂದು ತಿಂಗಳು ಶ್ರಮಿಸಿದರು. ಇದರ ನಿರ್ಮಾಣದುದ್ದಕ್ಕೂ ತೊಂದರೆಗಳಿದ್ದವು, ತಂಡದಿಂದ ಯಾವುದೇ ರಚನಾತ್ಮಕ ಕೊಡುಗೆಯಿರಲಿಲ್ಲ. ಆದರೆ, ಜಾನ್‌ ಆಲ್ಡಿಸ್‌ರ ನೆರವಿನಿಂದ ಈ ಆಲ್ಬಮ್‌ ಸಂಪೂರ್ಣಗೊಂಡಿತು. ಗಿಲ್ಮೊರ್‌ "ಆಟಮ್‌ ಹಾರ್ಟ್‌ ಮದರ್‌" ಆಲ್ಬಮ್‌ನ್ನು 'ಕಚಡ' ಎಂದು ಜರಿದಿದ್ದಾರೆ. ವಾಟರ್ಸ್‌ ಸಹ ಇದೇ ರೀತಿ ಜರಿದು, ಯಾರೂ ಇದನ್ನು ಆಲಿಸದೆ ಕಸದ ಬುಟ್ಟಿಗೆಸೆದರೂ ಪರವಾಗಿಲ್ಲ' ಎಂದು ಹೇಳಿಕೊಂಡರು. ಪಿಂಕ್‌ ಫ್ಲಾಯ್ಡ್‌ ತಂಡದ ಧ್ವನಿಮುದ್ರಿಕೆ ಪಟ್ಟಿಗೆ ಅಂತಿಮ ಕೊಡುಗೆ ನೀಡಿದ ನಾರ್ಮನ್‌ ಸ್ಮಿತ್‌ರಿಗೆ ಕೇವಲ ಕಾರ್ಯಕಾರಿ ನಿರ್ಮಾಪಕ ಹುದ್ದೆಯಷ್ಟೇ ಲಭಿಸಿತ್ತು. ರಕ್ಷಾಕವಚದ ಮುಂಭಾಗದಲ್ಲಿ ಹಸುವಿನ ರೂಪದಲ್ಲಿ ಥೋರ್ಜರ್ಸನ್‌ರ ಚಿತ್ರವನ್ನು ಹೊಂದಿದ್ದರೂ "ಆಟಮ್‌ ಹಾರ್ಟ್‌ ಮದರ್‌" UKನಲ್ಲಿ ಭಾರೀ ಯಶಸ್ಸು ಗಳಿಸಿತು. 1970ರ ಜೂನ್‌ 27ರಂದು ಬಾತ್‌ ಉತ್ಸವದಲ್ಲಿ ಈ ಆಲ್ಬಮ್‌‌ನ್ನು ಮೊದಲ ಬಾರಿಗೆ ಪ್ರಸ್ತುತಪಡಿಸಲಾಯಿತು."ಮೆಲೊಡಿ ಮೇಕರ್" ನಡೆಸಿದ ಓದುಗರ ಸಮೀಕ್ಷೆಯಲ್ಲಿ ಪಿಂಕ್ ತಂಡ (ಎಮರ್ಸನ್‌, ಲೇಕ್‌ ಮತ್ತು ಪಾಮರ್‌ ಹಿಂದೆ) ಎರಡನೆಯ ಸ್ಥಾನ ಗಳಿಸಿತ್ತು, ಅದು ತನ್ನ ಇತಿಹಾಸದಲ್ಲಿ ಮೊದಲ ಬಾರಿಗೆ ಲಾಭ ಗಳಿಸಿತ್ತು. ಆದರೆ, ನ್ಯೂ ಆರ್ಲೀಯನ್ಸ್‌ನಲ್ಲಿ ತಂಡಕ್ಕೆ ಸೇರಿದ ಸುಮಾರು $40,000 ಮೌಲ್ಯದ ಉಪಕರಣಗಳು ಕಳುವಾದವು. ಇದರಿಂದ ಪಿಂಕ್ ತಂಡದ ಆರ್ಥಿಕತೆಗೆ ಭಾರೀ ಏಟು ಬಿತ್ತು. ಸ್ಥಳೀಯ ಪೊಲೀಸರೂ ಯಾವುದೇ ನೆರವು ನೀಡಲಿಲ್ಲ, ಆದರೆ FBIಗೆ ದೂರು ನೀಡಿದ ಕೆಲವೇ ಘಂಟೆಗಳಲ್ಲಿ ಉಪಕರಣಗಳು ವಾಪಸಾದವು. ಮೇಸನ್ ಮತ್ತು ರೈಟ್‌ ಈಗ ಅಪ್ಪಂದಿರಾಗಿದ್ದು, ಲಂಡನ್‌ನಲ್ಲಿ ಮನೆಗಳನ್ನು ಕೊಂಡರು. ಇನ್ನೂ ಅವಿವಾಹಿತವಾಗಿದ್ದ ಗಿಲ್ಮೊರ್‌, ಎಸೆಕ್ಸ್‌ನಲ್ಲಿರುವ 19ನೆಯ ಶತಮಾನದ ಒಂದು ತೋಟಕ್ಕೆ ಸ್ಥಳಾಂತರಗೊಂಡರು. ವಾಟರ್ಸ್‌ ಅವರು ಐಲಿಂಗ್ಟನ್‌ನಲ್ಲಿರುವ ತಮ್ಮ ಮನೆಯಲ್ಲಿ ಧ್ವನಿಮುದ್ರಣ ಸ್ಟುಡಿಯೊವನ್ನು ಸ್ಥಾಪಿಸಿದರು. ಕುಂಬಾರ ಕೆಲಸ ಮಾಡುವ ತಮ್ಮ ಪತ್ನಿಯ ತೋಟದ ಸಲಕರಣೆ ಕೋಣೆಯನ್ನು ಹಂಚಿಕೊಂಡು ಈ ಧ್ವನಿಮುದ್ರಣಾ ಸ್ಟುಡಿಯೊವನ್ನು ಸ್ಥಾಪಿಸಿದರು.

EMI ಜೊತೆ ಒಪ್ಪಂದ
"ಉಮ್ಮಾಗುಮ್ಮ" ಮತ್ತು "ಆಟಮ್‌ ಹಾರ್ಟ್‌ ಮದರ್‌"
"ಎ ಮೂಮೆಂಟರಿ ಲ್ಯಾಪ್ಸ್ ಆಫ್ ರಿಸನ್‌"
ಪ್ರಾರಂಭದ ವರ್ಷಗಳು (1878–1945)